คำนำ
ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น  พ.ศ.2548  และที่แก้ไขเพิ่มเติมฉบับที่ 2 พ.ศ.2559  กำหนดให้องค์กรปกครองส่วนท้องถิ่นดำเนินการจัดทำแผนพัฒนาท้องถิ่นสี่ปี (พ.ศ.2561-2564)  โดยการรวบรวมแผนงาน โครงการที่เป็นความต้องการของประชาชนในพื้นที่  โครงการตามภารกิจถ่ายโอนตามกฎหมาย  โครงการตามนโยบายของผู้บริหารท้องถิ่น และโครงการอื่นๆ ที่อยู่ในอำนาจหน้าที่     โดยดำเนินการให้แล้วเสร็จภายในเดือนตุลาคม พ.ศ.2559  แต่เนื่องจากองค์การบริหารส่วนตำบลนางหลงไม่สามารถดำเนินการจัดทำแผนพัฒนาท้องถิ่นสี่ปี (พ.ศ.2561-2564)  ให้แล้วเสร็จตามมกำหนดได้  จึงขอขยายเวลาการดำเนินการดังกล่าวให้แล้วเสร็จภายในเดือนธันวาคม พ.ศ.2559


แผนพัฒนาท้องถิ่นสี่ปี (พ.ศ.2561-2564)  เป็นแผนพัฒนาเศรษฐกิจและสังคมขององค์กรปกครองส่วนท้องถิ่น  ที่สอดคล้องกับแผนยุทธศาสตร์ชาติ  แผนพัฒนาเศรษฐกิจฯและสังคมแห่งชาติ ฉบับที่ 12 ยุทธศาสตร์กลุ่มจังหวัด  ยุทธศาสตร์จังหวัด และยุทธศาสตร์การพัฒนาขององค์กรปกครองท้องถิ่นในเขตจังหวัด  อันมีลักษณะเป็นการกำหนดรายละเอียด แผนงาน   โครงการพัฒนา  ซึ่งหากองค์การบริหารส่วนตำบลนางหลงมีความจำเป็นจะต้องแก้ไขเพิ่มเติมแผนพัฒนาดังกล่าว สามารถดำเนินการทบทวนให้แล้วเสร็จภายในเดือนตุลาคมก่อนปีงบประมาณถัดไป


จึงหวังเป็นอย่างยิ่งว่าการจัดทำแผนพัฒนาท้องถิ่นสี่ปี  (พ.ศ.2561-2564)         ขององค์การบริหารส่วนตำบลนางหลง  จะเป็นแนวทางการพัฒนาท้องถิ่นให้เกิดประโยชน์ต่อประชาชนในเขตองค์การบริหารส่วนตำบลนางหลง  ต่อไป  








องค์การบริหารส่วนตำบลนางหลง
